Бабёр — Вікіпэдыя

# Бабёр

### Зьвесткі зь Вікіпэдыі — вольнай энцыкляпэдыі.

Бабёр рачны эўрапейскі
Паваленае дрэва каля ракі Іслач

Бабёр, бабёр рачны (па-лацінску: Castor fiber) — жывёліна атраду грызуноў, сямейства бабровых. Паўвадзяная жывёліна, жыве на рэках, старыцах, некаторых азёрах і каналах з багатай узбярэжнай расьліннасьцю. Жыве сем'ямі ў норах або «хатачках» вышынёй да 3 метраў і дыямэтрам у падставы да 12 метраў.Будуе плаціны, часам даўжынёй да 100-200 метраў.

У мінулым з'яўляўся важкім аб'ектам паляваньня. Косткі бабра знойдзеныя пры раскопках гарадзішчаў 6-12 стагоддзяў. Вядомыя граматы 14-16 стагоддзяў, выдадзеныя манастырам і прыватным асобам на ўгоддзі з бабровымі гонамі (месцамі адлову баброў) каля Полацка, Маладзечна, Слуцка.У 16 стагоддзі статутамі ВКЛ былі вызначаныя меры па ахове баброў. У 18 стагоддзі бабёр яшчэ быў распаўсюджаны на Прыпяці, Піне, Бярэзіне, Ясельдзе, Сьвіслачы, да сярэдзіны 19 стагоддзя захаваўся толькі на Бярэзіне й паўднёвых прытоках Прыпяці, да пачатку 20 стагоддзя амаль цалкам зьнік (засталіся невялікія селішчы на Бярэзіне, Сожы й Нёмане). У 1925, у мэтах захаваньня і павелічэньня беларускай папуляцыі бабра, быў створаны Бярэзінскі запаведнік. У 1931-1932 было ўлічана 54 бабровыя «хатачкі», у 1933 - 95, у 1947 - 147.

Найбольш распаўсюджаны падвід — Бабёр рачны эўрапейскі. Даўжыня цела 66-92 сантыметры, хваста - 22-34 сантыметры, вага цела да 30 кіляграмаў. Афарбоўка сьветлая (каштанава-бурая, сьветла-бурая) або цёмная (чорна-бурая, амаль чорная). Цёмныя бабры характэрныя для басэйнаў Сожа й Нёмана. Пальцы задніх канечнасцяў злучаныя плавальнай перапонкай. Хвост плоскі, пакрыты цёмна-шэрымі рагавымі шчыткамі. Зубы ў бабра растуць (рэгенэруюць) усё жыцьцё, таму што ён сточвае іх аб цьвёрдыя пароды дрэваў. Палавая паўнавартасьць наступае на трэцім годзе жыцьця. Гон (шлюбны сэзон) - у студзені-лютым. Бабраняты (ад двух да пяці) з'яўляюцца ў красавіку-траўні. Сілкуецца травяністымі й дрэўнымі раслінамі. На зіму робіць падводныя запасы корму.

Занесены ў Чырвоную Кнігу Рэспублікі Беларусь.

У Бабруйску ў 2006 годзе быў пастаўлены помнік бабру.

## [рэдагаваць] Вонкавыя спасылкі

Бабёр — сховішча мультымэдыйных матэрыялаў

Атрымана з «http://be-x-old.wikipedia.org../../../%D0%B1/%D0%B0/%D0%B1/%D0%91%D0%B0%D0%B1%D1%91%D1%80.html»

Катэгорыя: Млекакормячыя

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Česky
- Deutsch
- English
- Español
- Eesti
- Suomi
- Magyar
- Lietuvių
- Nederlands
- Polski
- Slovenščina
- Svenska
- Türkçe
- Українська
- Русский